Møte 21. november 2023 i Brukerutvalget

Sted: Hjelpemiddelsentralens lokaler i Røbølveien 26, 3270 Larvik.

Klokkeslett: 09.30-14.00

Til stede: Maria Veronica Moss (KS Sandefjord), Eldbjørg Lia Etterstad (KS Drangedal), Sven Hansen (FFO), Elin M Jacobsen (FFO), Svein Egil Nordstrøm (FFO), Gro B Rohde (SAFO), Leif Helge Svae (SAFO), Eirin Sundberg (Sykehuset i Telemark), Torunn Didriksen (avdelingsleder NAV HMS) og Dag Frode Arnø (avdelingsleder NAV HMS).

Referent: Sigrid Myhre (NAV HMS)

Referat

**Sak 7/23 Faste poster og oppfølgingssaker v/ Torunn Didriksen**

**Personalendringer**

* + Følgende har sluttet:
	Henning Gustavsen rådgiver for kommunikasjon og kognisjon, Roar Haldorsen tekniker, Roy Larsen tekniker.

	Avdelingleder for lager, innkjøp og teknikk, Dag Frode Arnø, forteller at flere har sluttet på teknikk den siste tiden. Det vil bli vurdert å lyse ut en teknikerstilling i nærmeste fremtid.
	Vi har fått tre nye stillinger som tolk for hørselshemmede, døve og døvblinde. Det er dessverre vanskelig å rekruttere, men har fått ansatt en tolk. Vi lyser nå ut for tredje gang.

	Vi vurderer også å rekruttere ny rådgiver for kommunikasjon og kognisjon.

	Øystein Enger, tidligere avdelingsleder, går av med pensjon til nyttår.

**Oppfølging av og tilbakemelding på saker fra forrige møte**

* + Ønske om å gi melding til kommunene om når det er utført PE (periodisk ettersyn) hos en bruker. Vi har sett på dette hos oss, men ser at det ikke er gjennomførbart. Hvis kommunene ønsker å få en oversikt over våre planer for PE, kan vi vurdere det. Dag Frode Arnø, avdelingsleder, undersøker mulighetene for dette.

**Runde rundt bordet og spørsmål:**

* + Varemottak av nye varer har vært krevende den første tiden i nytt bygg, det går seg til nå. Vi har vært langt på etterskudd, kan ikke si akkurat hvor stort etterslepet er nå. Vi har også et etterslep med reparasjoner.
	+ Resirkulering /gjenbruk av hjelpemidler: Vi har nå et mye mindre lager enn tidligere, vi har nå 800 kvm mot 4-5000 kvm tidligere. Dette gjør at vi ikke kan gjenbruke hjelpemidler for å sette de på lager, disse hjelpemidlene markedsfører vi mot andre hjelpemiddelsentraler slik at de kan bli bruk der. Så vi har nå stort fokus på å gjenbruk av hjelpemidler som går raskt ut igjen.
	+ Ventetiden for å få hjelpemidler hos oss nå varierer mye avhengig av type hjelpemiddel. Vi har nå lang saksbehandlingstid for å behandle søknader, dette varierer også av type hjelpemiddel. For noen typer hjelpemidler er saksbehandlingen automatisert, og disse saker går raskt igjennom. NAV jobber hele tiden med å digitalisere / automatisere søknader og saksbehandling for flere og flere typer hjelpemidler.
	+ Fagenhet hørsel har åpen dag hver tirsdag fra klokken 12-15.
	Disse timene er for den som ønsker en prat med en hørselsfaglig rådgiver og/eller trenger hjelp til allerede tilpassede hjelpemidler som er tilpasset ved Hjelpemiddelsentralen. Tilbudet er for hørselshemmede, deres pårørende og de som arbeider med hørselshemmede. [Stikk-innom-tilbudet på vår hørselsenhet - nav.no](https://www.nav.no/no/lokalt/hjelpemiddelsentraler/nav-hjelpemiddelsentral-vestfold-og-telemark/nyttig-a-vite/stikk-innom-tilbudet-pa-var-horselsenhet)
	+ Leverandørene som leverer til oss, har kort leveringstid. Noen forsinkelser av og til, men det er mer tilfeldig.
	+ Hørselshemmede landsforbund forteller om lange ventetider for å få høreapparater hos sykehusene, landet over.
	+ Tønsberg og Larvik har vært med på en prøveordning med fremskutt lager, de har for eksempel et visst antall rullatorer som går rett ut fra kommunene. Dette har fungert godt, og vi har nå tilbudt dette til alle kommuner for en midlertidig ordning.
	+ Våre tolker for hørselshemmede, døve og døvblinde er ikke i streik. Det er frilanstolker som er i streik.
	+ Aktivitetshjelpemidler for de over 26 år (AKT 26) for 2024: Det er forslag midler ca. likt med 2023, ca. 60 millioner. Nytt for 2024 er at det er en økning for egenandelen for nye AKT 26 hjelpemidler, mens for brukte AKT 26 hjelpemidler vil egenandelen bli lavere. Man kan skrive i søknaden hvis man ønsker et brukt AKT 26 hjelpemiddel. Forutsetningen er at vi har slike på lager.
	+ Det jobbes nå med å opprette et felles service- og veiledningssenter for alle hjelpemiddelsentralene som skal betjene alt av telefoni og gi svar på spørsmål til brukere og samarbeidspartnere. Det kan også hende senteret skal jobbe litt med enklere saksbehandling. Alt er ikke klart for hva som skal ligge i tjenesten, men at tjenesten skal opprettes i 2024 er vedtatt. Noen av våre ansatte skal jobbe i dette senteret.
	+ Vi skal ha offisiell åpning av hjelpemiddelsentralen 5. desember. Brukerutvalget er hjertelig velkommen.
	+ Sykehuset i Telemark ved Eirin Sundberg: Tilbakemelding om hastevedtak. Opplever at det å sende mail på hastesaker ikke fungerer da det tar tid å få svar, og man må av og til ringe i tillegg. I gamle Telemark fylke får man alt det er behov for på hastevedtak, det får man i gamle Vestfold fylke der man kun får seng på hastevedtak. Nå har noen pasienter blitt overliggere, ligger 4-5 dager ekstra på sykehuset. Stort ønske om seng, løftehvilestol og trykkavlastende madrasser/puter kan komme på hastevedtak.
	+ KS ved Eldbjørg:Vi merker at det har vært kaos, og at ting har tatt tid. Men jeg syns jeg har fått god hjelp når noe haster. Gleder oss til det blir like rutiner internt og ute i kommunene uavhengig av tidligere tilknytning til hjelpemiddelsentral.
	+ FFo Sven Hansen: Bra informasjon i flytteprosessen. Hvordan er det med arbeidsrettede tiltak for funksjonshemmede? Svar: NAV lokalt og NAV Hjelpemiddelsentral samarbeider om dette.
	+ SAFO ved Gro:
	Vi får tilbakemelding om at varmeposene nå er kalendere enn tidligere. Svar: Det informeres om at man kan søke om å få annen pose enn førstevalget.
	Nærmeste busstopp? Svar: det er Holm og det er et stykke unna og uten gang og sykkelsti. Alle må gjerne melde behov for et busstopp nærmere hjelpemiddelsentralen til VKT.
	Piggdekk til scooter, kan vi dele det som sto i Nyhetsbrevet? Svar: Ja.

**Saker til oppfølging:**

* Dag Frode Arnø, avdelingsleder, undersøker mulighetene for at kommunene kan få en oversikt over våre planer for PE for året.
* Er det mulig å dele opp egenandelen på AKT26 hjelpemidler? Mange som får AKT 26 hjelpemidler er uføre og med den økonomiske situasjonen vi har i dag er det noen som ikke klarer å betale hele egenandelen.
* Hva kan vi få til i forhold til ønskene rundt hastevedtak fra Eirin? Dag Frode følger opp.
* HC nede i 1. etg, i publikumsområdet der står søppelbøtten i veien.
* Skilting: Kan vi få skiltet fra nede på veien?